open-index/open-wikipedia-markdown huggingface dataset:
Suomenlinnan Liikenne

**Suomenlinnan Liikenne Oy – Sveaborgs Trafik Ab** (lyhenne **SLL**) on vuonna 1950 perustettu yritys, joka hoitaa Suomenlinnan ja Manner-Helsingin välistä lauttaliikennettä. Yhtiö on Helsingin kaupungin omistaman Pääkaupunkiseudun Kaupunkiliikenne Oy:n tytäryhtiö. Valtio osallistuu huoltoliikenteen kustannusten kattamiseen. Valtionhallinnossa se kuuluu opetus- ja kulttuuriministeriön vastuualueeseen.

## Historia
Yhtiötä perustettaessa sen osakkaiksi tulivat
* Helsingin kaupunki; 299 osaketta
* puolustusministeriö; 200 osaketta
* Valtion Metallitehtaat; 100 osaketta
* Suomen Matkailijayhdistys; 1 osake

Yhtiön omistussuhteita järjesteltiin 1970-luvulla niin, että valtio ja kaupunki omistivat sen puoliksi. Valtion osakkeet siirtyivät opetusministeriön hallintaan ja Suomen Matkailijayhdistyksen osake kaupungin omistamalle Suomen Turistiautolle.

Valtio myi omistusosuutensa yhtiössä Helsingin kaupungille vuonna 2010, ja vuoden 2011 alusta yhtiön on omistanut kokonaan Helsingin kaupunki. Yhtiön osakkeet olivat Helsingin kaupungin liikennelaitoksen taseessa, ennen kuin Pääkaupunkiseudun Kaupunkiliikenne Oy perustettiin ja Suomenlinnan Liikenteestä tuli sen tytäryhtiö.

Yrityksen ensimmäinen alus M/S Suomenlinna-Sveaborg aloitti liikennöinnin 1. toukokuuta 1952. Kauppatorin lauttalaituri ja arkkitehti Aarne Hytösen suunnittelema matkustajapaviljonki valmistuivat 1953.

Vuonna 1978 aloitti yhtiön huolto- ja matkustajalautta M/S Ehrensvärd liikennöinnin Katajanokan kärjestä Suomenlinnaan. Korkeasaaren lautta ja liikennöinnin hoitaminen eläintarhaan siirtyi Suomenlinnan Liikenteelle vuonna 1981. Se pysyi yrityksen hoidossa vuoteen 1988 saakka, jolloin kaupunki antoi sen yksityisten yritysten hoitoon.  Korkeasaaren lautta myytiin Sun Linesille, joka hoiti apualuksena Suomenlinnan liikennettä vuoteen 1993 asti. Vuonna 1992 Sun Linesin ostama M/S Tor alkoi osallistua Suomenlinnan liikenteen hoitamiseen.

Helmikuussa 1986 yhtiö aloitti vuokraamillaan pikkubusseilla liikennöinnin jäätietä pitkin Olympialaiturista Suomenlinnaan. Liikennettä jatkettiin vielä seuraavana talvena, mutta sitten Särkänsalmi päätettiin pitää talvisin laivaliikenteen käytössä, mikä esti jäätien teon.

Vuodesta 1973 lähtien Suomenlinnan liikenteeseen ovat osallistuneet myös yksityiset vesibussiyrittäjät ajaen lisävuoroja ja iltavuoroja. Matkustajista vesibussit ovat kilpailleet yhtiön kanssa 1960-luvun lopulta saakka.

Uusi lautta M/S Suomenlinna II aloitti liikennöinnin kesäkuussa 2004. Samana vuonna M/S Suomenlinna-Sveaborg myytiin Sun Ferry -yhtiölle, ja alus sai uudeksi nimekseen Suomenlinnan lempinimen mukaan M/S Suokki.

## Katso myös
* Sivulla Suomenlinnan lautta on lisää liikennöinnin historiaa.

## Lähteet
* Timo Herranen (2000): Suomenlinnan lauttaliikenteen historia. .

### Viitteet

## Aiheesta muualla
* Yrityksen kotisivu
Bat Out of Hell III: The Monster Is Loose

**Bat Out of Hell III: The Monster Is Loose** on Meat Loafin loppuvuodesta 2006 julkaistu albumi. Se on *Bat Out of Hell* -trilogian kolmas osa ja ensimmäinen jota Meat Loafin pitkäaikainen yhteistyökumppani, lauluntekijä ja tuottaja Jim Steinman ei ollut tekemässä. Steinmanin tekemiä lauluja albumilla kuitenkin on. *Bat Out of Hell III: The Monster Is Loosen* on tuottanut Desmond Child.

Albumin julkaisua varjosti riita Bat Out of Hell -nimen omistajasta. Meat Loaf nosti toukokuussa 2006 Jim Steinmania vastaan oikeusjutun, jossa syytti tätä Bat Out of Hell -nimen omimisesta ja yrityksistä estää Meat Loafia jatkamasta albumisarjaa. Heinäkuussa 2006 osapuolet pääsivät kuitenkin yhteisymmärrykseen nimen käyttöoikeudesta. Meat Loaf julkaisi Bat Out of Hell III:n ja Steinmanilla on oikeudet Bat Out of Hellin mahdollisiin tuleviin näyttämö- ja elokuvasovituksiin.

Ensimmäinen single- ja videojulkaisu "It's All Coming Back to Me Now" on Meat Loafin ja norjalaisen laulajattaren Marion Ravenin duetto. "Bad For Good" -raidalla vierailee kitaristi Brian May. Muita vierailijoita ovat Steve Vai ja John 5.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 52/100
* Allmusic: 
* The Guardian: 
* Imperiumi.net: 
* Rolling Stone: 
* Soundi: 

## Lähteet
Vesuri

**Vesurit** (myös **kassara**) ovat hieman eri tarkoituksiin tehtyjä pienpuiden käsittelytyökaluja, joita on käytetty pääasiassa Euroopassa, mutta myös eurooppalaisten uudisasukkaiden viemänä Amerikassa ja osissa Aasiaa.

Puiden karsimiseen ja vesakon raivaukseen käytettävän vesurin karkaistusta teräksestä tehty terä on pitkä, litteä ja toiselta sivulta teroitettu. Tavallisesti pyöreä varsi on suoraan terän jatkeena. Terän kärki taipuu teroitetun sivun puolelle ja toimii vesuria käytettäessä terän *suojana* iskun osuessa maahan. Vesureita on monen kokoisia yhdelle ja kahdelle kädelle. Vesuri on yhdessä kirveen kanssa työkaluna myös perinteisessä lehdestyksessä.

## Kassara
Kassara tai käsikassara on tehty samantapaiseksi kuin pieni vesuri, mutta sen terän kärki kääntyy ylöspäin, jotta sen varsinaisessa käyttötarkoituksessa, havujen hakkaamisessa, voidaan terä lyödä hakkuupölkkyyn terän kärjen estämättä. Ylös kääntyvää koukkumaista kärkeä voidaan käyttää havujen siirtelyyn.

Näiden työkalujen rakenteissa ja nimitysten käytössä on paikallisia eroavuuksia.
Heard ja McDonaldinsaaret

**Heard ja McDonaldinsaaret** on Australian territorio Eteläisellä jäämerellä sijainnissa 53°00′S 73°00′E noin 4&nbsp;100 kilometriä lounaaseen Australian länsirannikon Perthistä Asumattomat ja karut saaret ovat kuuluneet Australialle vuodesta 1947. Alue käsittää Heardinsaaren ja McDonaldinsaaret, joiden yhteenlaskettu pinta-ala on 372&nbsp;km². Saarien merenpinnan vuoden keskilämpötila on 0&nbsp;°C ja 3&nbsp;°C välillä.

## Historia

Brittiläinen hylkeenpyytäjä Peter Kemp oli luultavasti ensimmäinen henkilö, joka näki Heardinsaaren. Hänen epäillään nähneen matkallaan priki *Magnetilla* Kerguelenistä Etelämantereelle saaren vuonna 1833 ja merkinneen tämän merikarttaan.

Yhdysvaltalainen hylkeenpyytäjä kapteeni John Heard *Orient*-aluksella näki saaren matkalla Bostonista Melbourneen 25. marraskuuta 1853. Hän ilmoitti löydöstään kuukautta myöhemmin ja saari nimettiin hänen mukaansa. Sattumalta *Samarang*-aluksen kapteeni William McDonald löysi hieman myöhemmin (4. tammikuuta 1854) McDonaldinsaaret.

Vasta maaliskuussa 1855 *Corinthian*-aluksen hylkeenpyytäjät kapteeni Erasmus Darwin Rogers johdolla astuivat maihin ensimmäisinä ihmisinä paikassa nimeltä Oil Barrel Point. Vuosien 1855 ja 1880 välillä saarella asui joitakin amerikkalaisia hylkeenpyytäjiä heikoissa olosuhteissa. Parhaimmillaan yhteisön koko oli 200 asukasta. Vuoteen 1880 mennessä suurin osa saaren hyljekannasta oli metsästetty ja pyytäjät jättivät saaren. Yhteensä yli 100&nbsp;000 barrelia merinorsuöljyä tuotettiin saarella 25 vuoden aikana.

Saaret ovat kuuluneet Australialle vuodesta 1947 ja ne valittiin UNESCOn maailmanperintökohteeksi vuonna 1997.

## Maantiede

Heardinsaari (368&nbsp;km², koordinaatit ) on karu ja vuorinen. Se on osittain jäätiköiden peitossa ja sitä hallitsee 2&nbsp;745 metriä korkea tulivuori Mawson Peak, joka on osa Big Benin massiivia. Mawson Peak on Australian korkein vuori ja samalla toinen Australian tulivuorista (toinen sijaitsee viereisellä McDonaldinsaarella).

McDonaldinsaaret (koordinaatit ) sijaitsevat 44 kilometriä Heardinsaaresta länteen. Saariryhmään kuuluu McDonaldinsaari, Flat Island ja Meyer Rock. Saaret ovat pieniä ja kivisiä ja maaperä muodostunut tuffista ja laavakivestä. Saarella kasvaa kergueleninkaalia ja mätäsheiniä. McDonaldinsaarella sijaitsee tulivuori, joka purkautui viimeksi vuonna 2005. Tämän tapahtuman seurauksena saaren pinta-ala lähes tuplaantui.

Lisäksi territorioon kuuluu pieniä luotoja ja kareja Heardinsaaren pohjoispuolella, jotka muodostavat yhteensä 1,1&nbsp;km² pinta-alan.

## Lähteet
* 

### Viitteet

## Aiheesta muualla

* Saarten viralliset sivut 
* CIA:n World Factbookin tietosivu
Ülemistejärvi

**Ülemistejärvi**  () on Viron pääkaupungin Tallinnan ja Tallinnan Lennart Meri -lentoaseman lähellä sijaitseva järvi, jonka pinta-ala on 9,6 neliökilometriä ja syvyys enimmillään kuusi metriä. Tallinnan kaupunki on saanut järvestä juomavetensä aina 1300-luvulta.

Nykyisin kaupunki käyttää järven vettä vuorokaudessa noin 200&nbsp;000 kuutiometriä, ja runsaan käytön vuoksi järveen ohjataan lisävettä muista joista. Vaskjala–Ülemiste kanalin kautta tuodaan vettä Pirita- ja Jägala jõesta. Myös Väänan ja Pärnunjoesta täydennetään vettä. Järvi on ympäröity aidalla, eikä yleisöllä ole sinne pääsyä.

## Taru järvestä

Tarun mukaan *Ülemisten ukko* kysyi tallinnalaisilta joka vuosi, joko kaupunki on valmis. Tähän piti aina vastata "Ei", sillä muutoin ukko olisi päästänyt Ülemistejärven vedet valloilleen ja hukuttanut järven alapuolella olevan Tallinnan kaupungin.

## Lähteet

## Aiheesta muualla
Meisto

**Meisto** eli **meistaus** on metallituotteiden käsittelyssä käytettävä menetelmä, jolla *[[meisti]]ä* käyttämällä viimeistellään käsiteltävänä oleva pintamateriaali leikkaamalla tai puristamalla se haluttuun muotoon.

Menetelmästä käytetään toisinaan myös nimitystä *[[stanssaus]]*, jolla kuitenkin yleisemmin tarkoitetaan kirjapainotaidossa käytettävää vastaavaa menetelmää.
Olga Jegorova

**Olga Nikolajevna Jegorova** (, s. 28. maaliskuuta 1972 Novotšeboksarsk) on venäläinen kestävyys- ja keskimatkojen juoksija.

Sekä vuoden 1989 että vuoden 1991 juniorien EM-kisoissa Jegorova saavutti 1&nbsp;500 metrillä pronssia. Aikuisten sarjoissa hän keskittyi kuitenkin aluksi pitemmille matkoille. 

Hänen ensimmäinen arvokisamitalinsa oli 3&nbsp;000 metrin kultamitali 1997 Pariisin MM-hallikisoista. Myös 1998 Euroopan cupissa hän voitti 3&nbsp;000 metrin kilpailun ja oli samalla matkalla maailmancupissa viides. 1999 Maebashin MM-hallikisoissa hän oli 3&nbsp;000 metrillä kuudes ja samalla matkalla saman vuoden Euroopan cupissa kolmas. 1999 Sevillen ulkoratojen MM-kisoissa hän osallistui 5&nbsp;000 metrille, mutta jäi omassa alkuerässään 15:nneksi. Vuotta myöhemmin Sydneyn olympialaisissa hän selviytyi matkalla loppukilpailuun, missä sijoittui kahdeksanneksi.

Vuoden 2001 MM-hallikisoissa Lissabonissa Jegorova voitti 3&nbsp;000 metrin kilpailun ajalla 8.37,48. Samana vuonna Edmontonin ulkoratojen MM-kisoissa hän voitti kultaa 5&nbsp;000 metrillä ajalla 15.03,39. Samana vuonna hän myös voitti Kultaisen liigan kultapotin hänen voitettua lajinsa jokaisessa liigan osakilpailussa. 31. elokuuta Berliinissä hän juoksi 5&nbsp;000 metrillä uuden Euroopan ennätyksen 14.29,32. Aikaisemmin samana vuonna hänen ilmoitettiin antaneen EPOa sisältäneen doping-näytteen, mutta hänen kilpailukieltonsa peruutettiin, sillä IAAF:n sääntöjen mukaan testi olisi pitänyt tehdä sekä verestä että virtsasta, kun Jegorova oli antanut ainoastaan positiivisen virtsanäytteen. Kilpailukiellon peruuntuminen aiheutti mielipahaa monissa hänen kilpakumppaneissaan.

Vuoden 2002 maailmancupissa Jegorova voitti 5&nbsp;000 metrin kilpailun. 2003 Firenzessä Euroopan cupissa hän voitti 3&nbsp;000 metriä. Saman vuoden MM-kisoissa Saint-Denis’ssä hän oli omassa 5&nbsp;000 metrin alkuerässään kymmenes. Tämän jälkeen hän alkoi keskittyä lyhyemmille matkoille. 2004 Ateenan olympialaisissa hän juoksi 1&nbsp;500 metriä ja sijoittui kahdeksanneksi. Samana vuonna  hän oli kuudes. Vuotta myöhemmin Helsingin MM-kisoissa hän sijoittui hopealle ja oli  yhdeksäs.

Vuonna 2008 Jegorova jäi kiinni dopingnäytteensä manipuloinnista. Hänet tuomittiin kahden vuoden kilpailukieltoon yhdessä kuuden muun venäläisen naisyleisurheilijan kanssa. Vuonna 2009 Urheilun kansainvälinen vetoomustuomioistuin CAS muutti Jegorovan kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla hänen kaikki tuloksensa 7.4.2007 lähtien hylättiin. 

## Henkilökohtaiset ennätykset
*1 500 metriä: 3.59,47, Kazan, 25. kesäkuuta 2005
*3 000 metriä: 8.23,26, Zürich, 17. elokuuta 2001
*5 000 metriä: 14.29,32, Berliini, 31. elokuuta 2001

## Lähteet

## Aiheesta muualla
*
Hippos

**Hippos** ( 'hevonen') tarkoittaa seuraavia asioita:

* Suomen Hippos ry, hevosurheilun ja -kasvatuksen keskusjärjestö
* Tampereen Hippos (Hipposrata), Tampereella Kalevan kaupunginosassa vuosina 1910–1976 toiminut ravirata
* *[[Hippos (lehti)|Hippos]]*, Suomen Ratsastajainliiton jäsen- ja tiedotuslehti 
* Hippos, asuin- ja urheilualue Jyväskylässä
* Hippos (Sussita), hellenistisen kauden kaupunki Palestiinassa, Dekapoliksen kaupunkiliiton jäsen.

## Katso myös
* Hippostalo, entinen valtion virastotalo Tampereella
Libuše

**Libuše** ( tai *Libuscha*) oli Přemyslidien hallitsijasuvun perustaja ja tšekkiläisten myyttinen esiäiti. Legendan mukaan Libuše perusti Prahan 700-luvulla.

Libušen sanotaan olleen tšekkien myyttisen Krok-hallitsijan nuorin tytär. Tarinan mukaan Krok rakensi linnan Vltava-joen varrelle Vyšehradiin. Isä valitsi kolmesta tyttärestä seuraajakseen Libušen, joka osoittautui viisaaksi hallitsijaksi. Heimon miehet häpesivät kuitenkin naisvallan alla oloa, mistä suuttuneena Libuše lupasi osoittaa kansalle uuden miespuolisen hallitsijan, josta tulisi hänen aviomiehensä. Valinta osui Přemysliin, joka aurasi peltoja Stadicen kylästä. Přemyslistä ja Libušesta polveutui Přemyslidien hallitsijasuku.

Bedřich Smetana on säveltänyt Libušen tarinasta oopperan *Libuše*.  

## Lähteet
* 

### Viitteet
Skellefteån lentoasema

**Skellefteån lentoasema**  sijaitsee noin 15 kilometrin päässä Skellefteån keskustasta Ruotsissa.

Skellefteån lentoasema on matkustajamääriltään Pohjois-Ruotsin viidenneksi suurin ja Ruotsin 14. suurin lentoasema. Vuonna 2014 lentoaseman kautta kulki 319&nbsp;806 matkustajaa. Lentoasemalla on yksi 2&nbsp;100 metriä pitkä kiitotie.

## Lentoyhtiöt ja kohteet

* Ryanair (Gdansk)
* Scandinavian Airlines System (Tukholma-Arlanda)

Lisäksi lennetään charter-lentoja mm. Välimeren maihin ja Kanariansaarille.

## Lähteet
Sammalkukkametsän sota

**Sammalkukkametsän sota** (alkuteos *Mossflower*) on brittiläisen fantasiakirjailija Brian Jacquesin *[[Redwall|Redwallin taru]]* -kirjasarjan toinen osa. Se julkaistiin suomeksi vuonna 1999.

## Juoni

Ennen Redwallin luostarin rakentamista sammalkukkametsässä oli Kotirin linnoitus. Linnoitusta ja koko metsää hallitsi Villikissa Verdauga Vihersilmä. Vihersilmän sotilaat keräsivät metsän asukkailta ruokaa verona. Soturi Martin puolusti siiliperhettä ja joutui vangiksi Kotiriin. Vihersilmän tytär Tsarmina ja kettu Fortunata myrkyttivät valtiaan ja syyttivät teosta Tsarminan veljeä Gingivereä.

Hiirivaras Gonff jäi vangiksi oltuaan varastamassa ruokaa Kotirista ja hänet heitettiin samaan tyrmään Martinin kanssa. He onnistuivat karkaamaan Savanen (Sammalkukkametsän VastarintaNeuvosto) avustuksella. Savanen salaisena päämajana toimi Puuhun rakennettu Mäyrämaja, joka on Mäyrämajan Bellan asunto.

Gonff, Martin ja nuori Dinny-myyrä lähtivät kohti Salamandastronia tarkoituksenaan löytää Mäyrävaltias Boar Taistelija(joka oli Bellan isä) auttamaan Sammalkukkametsän vapauttamisessa Tsarminan orjuuden alta. Samaan aikaan sillinuorukaiset Veerti ja Kalle jäivät vangeiksi Kotiriin. Savane yhdessä ketuksi naamioituneen saukko Naamion kanssa vapauttivat heidät ja villikissa Gingiveren. Vapauttaessaan vankeja, Naamio kuitenkin kuolee Tsarminan ampumaan nuoleen, joka oli tarkoitettu Gingiverelle. Myöhemmin Mäyrämajassa pidetään juhlat vankien vapautumisen ja Naamion kunniaksi. Seuraavana päivänä Gingivere lähti vaeltamaan kohti itää.

Martin ystävineen tapasivat Log-a-login, joka oli ainoana heimostaan pelastunut merirosvojen hyökkäyksestä. He saapuivat Salamandastroniin, jossa Soturi Martinin miekka, jonka Tsarmina oli katkaissut, taottiin uudestaan. Merirosvo Veitsihampaan johtama tuholaisjoukkio hyökkäsi Salamandastroniin. Boar tappoi Veitsihampaan, mutta kuoli itse. Gonff, Dinny, Martin, Log-a-log ja kuusi jänistä karkasivat Veitsihampaan laivalla Verivanalla, vapauttivat orjat joiden joukossa oli Martinin ystävä Timballisto ja Log-a-login päästäisheimo. Verivana nimettiin uudelleen Puupatiksi.

Saavuttuaan Sammalkukkametsän seudulle saukot upottivat Puupaatin ja patosivat sillä Sammalkukkajoen. Vesi tulvi myyrien kaivamia tulvatunneleita pitkin suoraan Kotirin kellariin ja Kotir jäi tulvan alle. Kotirin sotilaat vangittiin ja heidät päästettiin lähtemään. Martin ja Tsarmina kävivät kaksintaistelun ja Tsarmina hukkui. Martin selvisi vammoistaan huolimatta hengissä. Lähistölle rakennettiin Abbedissa Germainen johdolla punaisesta hiekka kivestä Redwallin luostari. Gonff nai hiirineito Columbinen ja he muuttivat asumaan lähistölle Pyhän Ninianin kirkkoon.

## Sisältö
*Ensimmäinen kirja: Kotir
*Toinen kirja: Salamandastron
*Kolmas kirja: Vedestä ja sotureista
Liisa Kulhia

**Aune-Liisa Kulhia** (o.s. **Hällfors**, 1. lokakuuta 1925 Helsinki – 13. syyskuuta 1993 Helsinki) oli suomalainen kansanedustaja, kunnallispoliitikko ja kansalaisaktivisti.

## Eduskunta
Liisa Kulhia istui eduskunnassa vuosina 1983–1987. Hänet valittiin Suomen keskustan listoilta, mutta hän erosi keskustan eduskuntaryhmästä 1985 ja perusti oman yhden hengen eduskuntaryhmänsä. Hän toimi jäsenenä lakivaliokunnassa, suuressa valiokunnassa ja talousvaliokunnassa. Vuoden 1987 vaaleissa Kulhia putosi eduskunnasta.

Kun eduskunta käsitteli joulukuussa 1985 Suomen liittymistä Euroopan vapaakauppajärjestön (EFTA) täysjäseneksi, Kulhia äänesti yhdessä SKDL:n eduskuntaryhmän sekä vihreiden kansanedustajien Ville Komsin ja Kalle Könkkölän kanssa täysjäsenyyttä vastaan.

## Metrojupakka

Liisa Kulhia tuli kuuluisaksi 1970-luvulla armottomana ”rötösherrojen” vihollisena. Hän taisteli muun muassa Helsingin metron rakentamista vastaan ja toi julkisuuteen metroon liittyneet taloussotkut. Tilintarkastajan ominaisuudessa Kulhia katsoi vuonna 1982, että metron laitteiden tilauslaskelmista paljastuneet miljoonien markkojen virheet tehtiin tahallaan, yhden laitetoimittajan suosimiseksi.

## Helsingin kunnallispoliitikkona
Hän pyrki lisäämään yksityisen henkilön vaikutusmahdollisuuksia kunnallisessa byrokratiassa ja päätöksenteossa. Hänet nimettiin Helsingin kaupungin tilintarkastajaksi 1981. Vuosina 1975–1979 hänellä oli oma tilitoimisto.

Helsingin kaupunginvaltuuston jäsen Kulhia oli vuodesta 1985 kuolemaansa saakka. Hänellä oli oma ”Helsinki 2000” -valtuustoryhmä, johon kuului parhaimmillaan neljä valtuutettua. Vuoden 1992 kunnallisvaaleissa Kulhia oli valtakunnan äänikuningatar noin 11&nbsp;000 äänellä.

## Huomionosoitukset
Toiminnastaan Liisa Kulhia sai Naistoimittajien yhdistyksen Vuoden kellokas -palkinnon 1978 ja Aleksis Kiven Seuran myöntämän Eskon puumerkin 1979. 

Hän julkaisi vuonna 1984 muistelmateoksen *Itse teossa*.

## Yksityiselämä
Liisa Kulhia oli naimisissa muun muassa dokumentaristina ja valokuvaajana toimineen Sakari Kulhian kanssa.

Liisa Kulhia kuoli keuhkosyöpään 67 vuoden iässä.

## Lähteet

## Kirjallisuutta
* Kulhia, Liisa: *Itse teossa*. Tampere: Lehtimiehet Oy, 1984. .
Otto Klemperer

**Otto Klemperer** (14. toukokuuta 1885 – 6. heinäkuuta 1973) oli saksalaissyntyinen säveltäjä ja kapellimestari. Hän otti Yhdysvaltain kansalaisuuden 1937 ja Israelin kansalaisuuden 1970. Klempereriä pidetään laajalti yhtenä 1900-luvun suurimmista kapellimestareista.

Klempererin maine perustuu enimmäkseen hänen tulkintoihinsa saksalaisesta musiikista. Hän suosi teoksien esittämisessä yleensä hitaita tempoja (usein mainittu esimerkki on Beethovenin pastoraalisinfonian erittäin hitaasti esitetty tanssiosuus). Toisaalta hänen kuuluisa Mahlerin toisen sinfonian levytyksensä mahtuu teoksen muista tunnetuista levytyksistä poiketen yhdelle CD-levylle. (Klemperer oli apulaisena johtamassa torvisektiota, kun teosta esitettiin Mahlerin itsensä ollessa paikalla.) Muita tunnettuja levytyksiä ovat esimerkiksi Bachin H-mollimessu, Beethovenin sinfoniat, Brahmsin sielunmessu sekä Mahlerin *Das Lied von der Erde*. Säveltäjänä Klemperer ei saavuttanut erityisen suurta arvostusta. 

Klemperer oli taustaltaan juutalainen. Hänen serkkunsa oli kirjallisuudentutkija ja professori Victor Klemperer.

## Lähteet

## Aiheesta muualla

*
Dietrich Fischer-Dieskau

**Dietrich Fischer-Dieskau** (28. toukokuuta 1925 Berliini – 18. toukokuuta 2012 Berg, Starnberg) oli yksi 1900-luvun arvostetuimmista laulajista. Hänen äänialansa oli baritoni.

Lied-laulajana Dietrich Fischer-Dieskau kunnostautui erityisesti Franz Schubertin yksinlaulujen esittäjänä. Varsinkin *[[Winterreise]]*- ja *[[Die schöne Müllerin]]* -laulusarjojen levytykset pianisteinaan Jörg Demus ja Gerald Moore ovat saaneet paikan klassisen musiikin historiassa. Dietrich Fischer-Dieskau onkin ollut yksi ahkerimmista taidemusiikin esittäjistä runsaalla 400 levytyksellään, ja hänen repertoaariaan on sanottu laajemmaksi kuin kellään muulla laulajalla.

Dietrich Fischer-Dieskau vieraili useita kertoja myös Suomessa. Useimmat levytyksensä hän teki Deutsche Grammophon -levymerkille. Hänen ohjelmistoonsa kuuluivat niin Jeesuksen rooli Johann Sebastian Bachin *[[Matteus-passio]]ssa*, Wolfgang Amadeus Mozartin, Giuseppe Verdin ja Richard Wagnerin oopperoiden keskeiset osat kuin Franz Schubertin ja Robert Schumannin yksinlaulut.

## Elämä ja ura

Fischer-Dieskau syntyi Berliinissä rehtorin ja opettajan perheeseen. Hän alkoi ottaa laulutunteja 16-vuotiaana. Vuonna 1943 Fischer-Dieskau joutui sotaan. Hän jäi vangiksi 1945 ja oli kaksi vuotta amerikkalaisten sotavankina. 

Ammattilaisura musiikin parissa alkoi vuonna 1947, jolloin hän palasi Saksaan. Seuraavina vuosikymmeninä Fischer-Dieskau esiintyi lukuisissa eri maissa ja teki monia oopperarooleja. Vuonna 1951 hän levytti ensimmäiset liedinsä. Vanhojen oopperoiden ja liedien lisäksi Fischer-Dieskau esitti 1900-luvun musiikkia. Hän vetäytyi konserttilaulajan urasta vuonna 1992, jonka jälkeen hän toimi kapellimestarina, opetti laulamista, kirjoitti kirjoja ja maalasi.

## Lähteet

## Aiheesta muualla
* Dietrich Fischer-Dieskaun muistokirjoitus Helsingin Sanomissa
Pekka Nuorteva

**Pekka Olavi Nuorteva** (24. marraskuuta 1926 Helsinki – 15. huhtikuuta 2022 Helsinki) oli biologi, filosofian tohtori ja Helsingin yliopiston ympäristönsuojelun professori.

## Ura
Nuortevasta tuli vuonna 1955 Helsingin yliopiston hyönteistieteen dosentti vuonna 1958 Eläinmuseon museonhoitaja, ja vuonna 1974 Helsingin yliopiston ensimmäinen ympäristönsuojelun professori. Hän jäi virasta eläkkeelle 1993. Nuorteva oli pitkän linjan ympäristönsuojelija ja muun muassa toimi vuodesta 1967 vuoteen 1970 Suomen luonnonsuojeluyhdistyksen (vuodesta 1969 Suomen luonnonsuojeluliitto) puheenjohtajana. Hän vastusti tiukasti niin metsien typpilannoitusta, ydinvoiman rakentamista kuin geenimanipulaatiotakin, jota hän on luonnehtinut ”gigaluokan ympäristöongelmaksi”.

Nuorteva oli myös pasifisti. Hän esitti useaan otteeseen julkisuudessa ajatuksen asevelvollisuusjärjestelmän uudistamisesta luonnonsuojelun hyväksi. Nuorteva näki jo 1970-luvulla siviilipalvelusjärjestelmässä voimavaran luonnonsuojelutyöhön ja pestasi siviilipalvelusmiehiä omalle laitokselleen Helsingin yliopistoon.

”Luonnonsuojelu on laajentumassa ihmisen suojeluksi”, Nuorteva kirjoitti Suomen Luonto -lehdessä vuonna 1967 ja jatkoi: ”On selvää, ettei luonnonsuojelutoiminta voi tässä tilanteessa keskittyä pelkästään luonnonsuojelualueiden muodostamiseen tai yksittäisten eläin- ja kasvilajien suojelemiseen. Luonnonsuojelun on entistä tehokkaammin laajennettava toimintansa käsittämään ihmisen itsensä suojelemisen kaikilta niiltä vaaroilta, jotka liittyvät luonnonvarojen väärinkäyttöön tai luonnon saastuttamiseen jätteillä.” *Yliopisto*-lehdessä vuonna 2000 Nuorteva suositteli ”esi-isiemme” malliin eli paikallistuotantoon palaamista.

Nuorteva kirjoitti lukuisia teoksia, muun muassa oppikirjoja, osan niistä yhdessä puolisonsa, filosofian maisteri Sirkka-Liisa Nuortevan kanssa. Hän julkaisi yli viisisataa tieteellistä kirjoitusta alan lehdissä.

Nuorteva sai useita palkintoja ja muita tunnustuksia. Niistä yksi on Aleksis Kiven Seuran myöntämä Eskon puumerkki 1984. Palkinnon perusteluissa Nuortevaa luonnehdittiin yhdeksi ”suomalaisen ympäristönsuojelun ensimmäisistä periaatteistaan tinkimättömistä tiedemiesedustajista”.

Pekka Nuortevan isä oli pakinoitsija Olli eli Väinö Nuorteva ja hänen lapsensa ovat Liisa Nuorteva, Jussi Nuorteva ja Eeva-Maria Tiusanen (o.s. Nuorteva).

## Julkaisuja
* *Suomen eläinkuvasto I-II* (1955–1957)
* *Eläimiä värikuvina* (1956, uusitut painokset 1973, 1986)
* *Eläintiede* (Sirkka-Liisa Nuortevan kanssa 1966)
* *Eläinoppi I-II* (L.Lehtosen ja P.Seiskarin kanssa 1968–1969)
* *Luonnonsuojelu* (Sirkka-Liisa Nuortevan kanssa 1973)
* *Elohopea Suomen luonnossa ja hallintokoneistossa* (1976)
* *Elohopeasade* (Jouko Soverin kanssa 1979)
* *Ekologinen elämäntapa*  (1991)
* *Historialliset perspektiivit ympäristönsuojelussa* (1992)

## Lähteet

## Kirjallisuutta
* 

## Aiheesta muualla
* Nuorteva, Pekka: Tutkimuspolitiikka hyönteisten, saasteiden ja metsäkuolemien pyörteissä. 
* 
* Pekka Nuortevan muistokirjoitus ''Helsingin Sanomissa''.
* Itse asiassa kuultuna, tv-haastattelu vuodelta 1994, 59 min, Yle Areena.
Tommy Anderson

**Thomas Linton ”Tom, Cowboy” Anderson** (9. heinäkuuta 1911 Edinburgh, Skotlanti, Yhdistynyt kuningaskunta – 15. syyskuuta 1971 Sylvan Lake, Alberta, Kanada) oli brittiläis-kanadalainen jääkiekkoilija. 

Puolustajana pelannut Anderson pelasi NHL:ssä kahdeksan kauden ajan (1934–1942) edustaen Detroit Red Wingsiä ja New York Americansia. Vuonna 1942 hän voitti liigan arvokkaimmalle pelaajalle annettavan Hart Memorial Trophyn pelatessaan Brooklyn Americansissa (New York Americansin nimi vaihdettiin Brooklyn Americansiksi ennen kautta). Anderson oli viimeinen Hart Trophyn voittanut pelaaja Original Six joukkueiden ulkopuolelta aina vuoteen 1973 asti, jolloin Philadelphia Flyersin Bobby Clarke voitti palkinnon.

## Lähteet
Red Beattie

**Jack "Red" Beattie** (2. lokakuuta 1906 Ibstock, Englanti, Iso-Britannia - 7. tammikuuta 1981 ) oli brittiläinen jääkiekkoilija, joka pelasi vasempana laitahyökkääjänä.

Beattie pelasi NHL:ssä yhdeksän kauden ajan edustaen Boston Bruinsia, Detroit Red Wingsiä ja New York Americansia.
Raoul Bova

**Raoul Bova** (s. 14. elokuuta 1971 Rooma, Italia) on italialainen näyttelijä. 

Bova suoritti asepalveluksensa "Bersaglierielissa" ja opiskeli ISEF:ssä, mutta jätti koulun kesken päätettyään pyrkiä näyttelijän uralle. Hän aloitti uransa tv-elokuvasta *Una storia italiana* ja sen jälkeen hän teki ensimmäisen elokuvaroolinsa elokuvassa *Piccolo grande amor*. Hänestä tulikin nopeasti suosittu tähti Italiassa, mutta hän kyllästyi nopeasti seksisymbolin osaan ja alkoi tehdä syvällisempiä rooleja. Sen jälkeen hän on näytellyt muun muassa terroristia ja pyhimystä. Lopulta hän sai Lorenzon roolin italianturkkilaisen Ferzan Özpetekin ohjaamassa elokuvassa *[[Katseet ikkunassa]]*. Elokuva nosti hänet seksisymbolin roolista arvostetuksi näyttelijäksi. Sittemmin hän on näytellyt paljon myös englanninkielisissä elokuvissa, muun muassa *[[Toscanan auringon alla (elokuva)|Toscanan auringon alla]]*, jonka pääosassa oli Diane Lane. Hän on tehnyt näyttelemisen lisäksi myös alastonkalenterin vuonna 2000. Yksityiselämässään Bova on naimisissa ja kolmen lapsen isä. 

## Elokuvat
* *[[Mutande pazze]]* (1992)
* *[[Cominciò tutto per caso]]* (1993)
* *[[Piccolo grande amore]]* (1993)
* *[[Palermo Milano solo andata]]* (1995)
* *[[Ninfa Plebea]]* (1996)
* *[[Il Sindaco]]* (1996)
* *[[La Frontiera]]* (1996)
* *[[La Lupa]]* (1996)
* *[[Coppia omicida]]* (1998)
* *[[Rewind]] (1998)
* *Terra bruciata* (1999)
* *I Cavalieri che fecero l'impresa* (2001)
* *Angelon kosto* (2002)
* *Katseet ikkunassa* (2003)
* *Toscanan auringon alla* (2003)
* *Alien vs. Predator* (2004)
* *Stasera lo faccio* (2005)
* *La Fiamma sul ghiaccio* (2006)
* *Io, l'altro'' (2007)

## Lähteet

## Aiheesta muualla
* 
*
7 (Kotiteollisuuden albumi)

**7** on Kotiteollisuus-yhtyeen seitsemäs albumi. Se julkaistiin vuonna 2005. Levy debytoi Suomen virallisen listan ensimmäisellä sijalla. Levyltä julkaistiin kaksi singleä, "Vieraan Sanomaa" ja "Kaihola", joista etenkin ensimmäinen oli hitti. Kummastakin tehtiin musiikkivideot. Kaiholan musiikkivideossa pääosaa näyttelee Kari Hietalahti.

## Kappaleet
# 
# 
# 
# 
# 
# 
# 
# 
# 
# 

## Singlet

### ''Vieraan sanomaa''
# 
# 

Ilmestyi 23. helmikuuta 2005.

### ''Kaihola''

# 
# 

Ilmestyi 25. toukokuuta 2005.

## Kokoonpano
* Jouni Hynynen – laulu, kitarat
* Jari-Markus Sinkkonen – rummut, taustalaulu
* Janne Hongisto – basso, taustalaulu

### Vierailijat
* Miitri Aaltonen – taustalaulut, kertosäkeen laulu kappaleessa "Syli"
* Janne Hynynen – taustalaulut
* Tuomas Holopainen – kosketinsoittimet
* Mikko Karmila – äänitys, miksaus, tuotanto, kitara, ohjelmointi

## Arvostelut
* Imperiumi: 6/10
* Nyt.fi: 
* Soundi: 

## Lähteet
Alex Rodrigo Dias da Costa

**Alex Rodrigo Dias da Costa**, yleensä vain **Alex**, (s. 17. kesäkuuta 1982 Niterói, Brasilia) on brasilialainen jalkapalloilija, joka on lopettanut ammattilaisuransa. Alexin pelipaikka oli keskuspuolustaja.

## Seurajoukkueura
Ammattilaisuransa Alex aloitti perinteikkäässä brasilialaisseurassa, Santosissa. Debyyttinsä Santosissa teki 2002. Alex pelasi Santosissa 63 ottelua, joissa hän viimeisteli 12 maalia, ennen kuin hän vuonna 2004 siirtyi englantilaiseen Chelsea FC<Chelsea FC:hen. Santosissa hän voitti Campeonato Brasileiron 2002.

### PSV Eindhoven
Alex siirtyi Eurooppaan pelaamaan 2004, kun Chelsea teki kahdeksan miljoonan dollarin sopimuksen brassin kanssa. Alex ei kuitenkaan pystynyt pelaamaan englantilaisseurassa, koska hänen työluvassaan oli ongelmia. Koska Alex ei pystynyt pelaamaan Chelseassa, hän lähti pelaamaan lainalle hollantilaisseuraan PSV Eindhoveniin. Loppujen lopuksi Alex pelasi kolme vuotta Hollannissa ja auttoi seuran kolmeen Eredivisien mestaruuteen ja yhteen KNVB-cupin voittoon. Eindhovenissa Alex pelasi 84 peliä, joissa hän teki 11 maalia.

### Chelsea
Alex sai työluvan vuonna 2007, jolloin hän siirtyi pelaamaan Chelseaan. Hänen debyyttinsä Chelseassa oli, kun hän tuli vaihdosta Liverpoolia vastaan 19. elokuuta 2007. Ensimmäisen maalinsa Alex teki Chelsealle ottelussa Middlesbroughia vastaan 20. lokakuuta 2007. 

### Paris Saint-Germain
Tammikuun lopussa 2012 Alex siirtyi Chelseasta Ranskaan, Paris Saint-Germainin organisaatioon. Hän teki seuran kanssa 2,5-vuotisen sopimuksen noin kuuden miljoonan euron siirtosummasta. 

### AC Milan
Alex siirtyi AC Milaniin hänen sopimuksensa loppumisen yhteydessä kesällä 2014.
## Maajoukkueura
Alex teki debyyttinsä Brasilian jalkapallomaajoukkueessa 17. elokuuta 2003 Meksikoa vastaan. Alexin maajoukkueuran suurin saavutus on Copa American voitto 2007. 

## Lähteet

## Aiheesta muualla

*Alex FootballDatabase-tietokannassa
Ahlaisten kirkko

**Ahlaisten kirkko** on Ahlaisissa, Porissa sijaitseva puukirkko. Se on Porin nykyisistä kirkoista vanhin. Salomon Köhlström rakensi kirkon kaksilaivaisena. Kirkko valmistui vuonna 1796. Vuonna 1832 valmistui kirkosta erillään oleva kellotapuli, jonka suunnitteli Carl Ludvig Engel. Vuonna 1908 kirkko muunnettiin 720 henkilöä vetäväksi ristikirkoksi arkkitehti Josef Stenbäckin johdolla.

Kirkon alttaritaulu esittää Jeesusta siunaamassa lapsia. Se on vuodelta 1888, ja sen on maalannut Elin Danielson-Gambogi. Neljää evankelistaa kuvaavan kirkon renessanssi-henkisen saarnastuolin on puolestaan suunnitellut kirkon rakentaja Köykkä-Köhlström. Kirkossa on myös 17-äänikertaiset urut, jotka sinne asennettiin vuonna 1909.

Lähellä sijainnut Ahlaisten vanha kirkko oli valmistunut vuonna 1693 ja purettiin vuonna 1840.

Kirkon ympärille kapealle harjuselänteelle muodostunut Ahlaisten kirkonkylän taajama on Museoviraston määrittelemä valtakunnallisesti merkittävä rakennettu kulttuuriympäristö.

## Lähteet

## Aiheesta muualla

*
* Kuvia kirkosta Ahlaisten seurakunnan sivuilla 
*
Alex (täsmennyssivu)

**Alex** voi tarkoittaa seuraavia asioita:

## Henkilöt
*Alex, etunimi tai lempinimi eri kielissä
*Alex, sukunimenä:
** Chris Jai Alex (s. 1982), yhdysvaltalainen ääninäyttelijä

## Paikat
*Alex (Ranska), kunta Ranskassa
*Alex (Yhdysvallat), kaupunki Oklahomassa, Yhdysvalloissa

## Muut
*Alex, kuuluisa puhuva papukaija
*Hurrikaani Alex, hurrikaani vuonna 2004
*Hurrikaani Alex, hurrikaani vuonna 2010
*Hurrikaani Alex, hurrikaani vuonna 2016
*Radio Alex, Helsingissä, Tampereella ja Oulussa 1990-luvulla toimineita radioasemia
*Alex, Alexander Stubbin ja Karo Hämäläisen kirjoittama muistelmateos
*Alex ja pelon aika, Marja-Leena Tiaisen nuortenromaani.
Kuningas Arthur (elokuva)

**Kuningas Arthur** (*King Arthur*) on Antoine Fuquan ohjaama yhdysvaltalainen elokuva, joka tuli elokuvateattereihin kotimaassaan 7. heinäkuuta 2004 ja Suomessa 20. elokuuta 2004. Elokuva sai alkunsa, kun tekijät halusivat tehdä elokuvan Arthurin legendasta saatuaan inspiraatiota uusimpien arkeologisten kaivauksien löydöksistä. Arthurin legendan aitoudesta kiistellään, mutta elokuva edustaa käsikirjoittajan näkemystä Arthurista ja Rooman sotilaista varhaisella keskiajalla.

## Näyttelijät
Malminpää

**Malminpää** () on yksi Porin kaupunginosista, järjestysluvultaan kolmas. Se on Porin historiallisen keskustan neljästä kaupunginosasta lounainen ja se rajoittuu Eteläpuistoon, Länsipuistoon, Vapaudenkatuun ja Itsenäisyydenkatuun.

Kaupunginosassa on noin 1&nbsp;950 asukasta, ja sen rakennuskanta koostuu pääosin 1950-luvun jälkeen rakennetuista asuinkerrostaloista. Vanhempaa rakennuskantaa edustaa muun muassa vuonna 1902 valmistunut Porin tyttölyseo. Kaupunginosassa sijaitsee myös Björneborgs svenska samskolan koulurakennuksia, ruotsinkielinen monitoimitalo Mikaelsgården sekä Liisantorina tunnettu aukio. 

## Lähteet

## Aiheesta muualla
*
Jason Čulina

**Jason Čulina** (s. 5. elokuuta 1980 Sydney, Uusi Etelä-Wales, Australia) on australialainen jalkapalloilija, joka edusti pitkään alankomaalaisia seuroja. 175 senttimetriä pitkän Čulinan pelipaikka oli keskikentän keskellä.

Culina on edustanut urallaan muun muassa FC Twenteä, Amsterdamin Ajaxia, De Graafschapia ja PSV Eindhovenia. Vuonna 2006 hän voitti Alankomaiden mestaruuden.

Australian maajoukkueessa Čulina pelasi 57 ottelua ja teki niissä yhden maalin. Maajoukkuedebyyttinsä hän teki helmikuussa 2005 Etelä-Afrikkaa vastaan pelatussa ottelussa. Čulina edusti maataan myös Saksan MM-kisoissa 2006.

## Lähteet

## Aiheesta muualla
*Čulina 2006 MM-kisojen sivuilla 
*Čulina FootballDatabase-tietokannassa
MIT-lisenssi

**MIT-lisenssi** on avoin ohjelmistolisenssi joka kehitettiin Massachusetts Institute of Technologyssä (MIT). Se ei ole copyleft-lisenssi, joten se sallii teoksen käytön myös suljetun lähdekoodin ohjelmistoissa. Lisenssi tunnetaan myös nimillä **X-lisenssi** ja **X11-lisenssi**.

MIT-lisenssin ehdot ovat yksinkertaiset. Se antaa käyttäjälle oikeudet vapaasti muokata, kopioida ja käyttää teosta omassa projektissa sillä ehdolla, että lisenssin teksti säilyy lähdekoodissa. Koska MIT-lisenssi ei ole copyleft-lisenssi, se ei vaadi lähdekoodin julkistamista vaikka muokattua teosta levitettäisiin eteenpäin. Ehkä tunnetuin lisenssiä käyttävä ohjelmisto on X Window System.

## Lisenssin teksti
Lisenssin sisältö on public domainia, joten sitä saa muokata vapaasti.

```
Copyright (c) <vuosi> <tekijä>
 
 Permission is hereby granted, free of charge, to any person obtaining
 a copy of this software and associated documentation files (the
 "Software"), to deal in the Software without restriction, including
 without limitation the rights to use, copy, modify, merge, publish,
 distribute, sublicense, and/or sell copies of the Software, and to
 permit persons to whom the Software is furnished to do so, subject to
 the following conditions:
 
 The above copyright notice and this permission notice shall be included
 in all copies or substantial portions of the Software.
 
 THE SOFTWARE IS PROVIDED "AS IS", WITHOUT WARRANTY OF ANY KIND,
 EXPRESS OR IMPLIED, INCLUDING BUT NOT LIMITED TO THE WARRANTIES OF
 MERCHANTABILITY, FITNESS FOR A PARTICULAR PURPOSE AND NONINFRINGEMENT.
 IN NO EVENT SHALL THE AUTHORS OR COPYRIGHT HOLDERS BE LIABLE FOR ANY
 CLAIM, DAMAGES OR OTHER LIABILITY, WHETHER IN AN ACTION OF CONTRACT,
 TORT OR OTHERWISE, ARISING FROM, OUT OF OR IN CONNECTION WITH THE
 SOFTWARE OR THE USE OR OTHER DEALINGS IN THE SOFTWARE.
```


## Lisenssin käyttö
Free Software Foundation (FSF) käyttää MIT-lisenssistä nimitystä X11-lisenssi, koska arvelee sen olevan tarkempi.  Open Source Initiative kuitenkin käyttää nimitystä MIT-lisenssi.  X11-lisenssi ei kuitenkaan ole täysin sama kuin MIT-lisenssi, vaan siihen on lisätty kielto, jonka mukaan tekijän nimeä ei saa käyttää ohjelman mainostamiseen tai markkinointiin ilman lupaa. Tämä tekee lisenssistä melkein identtisen BSD-lisenssin kanssa. FSF kehottaakin suosittelemaan mieluummin MIT-lisenssin käyttöä, koska BSD-lisenssi voidaan sekoittaa sen vanhaan versioon joka sisälsi paheksutun "mainospykälän". 

MIT-lisenssi on Open Source Intiativen hyväksymä ja yhteensopiva GNU GPL:n kanssa, joten GPL- ja MIT-lisensoituja teoksia voidaan yhdistää.

## Lisenssin käyttäjiä
X Window Systemin lisäksi muita tunnettuja MIT-lisensoituja ohjelmistoja ovat Mono-kehitysympäristön luokkakirjastot ja PuTTY. Myös Lua, Node.js ja jQuery sekä React ovat MIT-lisensoituja.

## Katso myös
* Avoin lähdekoodi
* Vapaa ohjelmisto
* BSD-lisenssi
* GNU General Public License

## Lähteet

## Aiheesta muualla
* X Window Systemin käyttämä lisenssi
* MIT-lisenssi Open Source Initiativen sivuilla
*IEEE: The Origin of the “MIT License”
It Just Gets Worse

**It Just Gets Worse** on Anal Cunt -yhtyeen 9. marraskuuta 1999 julkaisema grindcore-albumi. Se julkaistiin Earache Recordsilla.

It Just Gets Worseen sisältyvän kappaleen "Your Kid Committed Suicide Because You Suck" alkuperäinen nimi oli "Connor Clapton Committed Suicide Because His Father Sucks", mutta se jouduttiin muuttamaan juridisista syistä. Anal Cuntin laulaja Seth Putnam oli ennen levyn julkaisua joutunut riitoihin laulaja Chris Barnesin kanssa, minkä vuoksi hän kirjoitti levylle myös laulun "Chris Barnes Is A Pussy". 

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Seth Putnam – laulu
* Josh Martin – kitara
* Nate Linehan – rummut, taustalaulu (kappale 39)

## Arvostelut
* Allmusic: 

## Lähteet

## Aiheesta muualla
* ''It Just Gets Worse'' discogs.com -sivustolla
Pyhä Mauritius

**Pyhä Mauritius** on Mustapäiden veljeskunnan suojeluspyhimys. Hän oli pohjoisafrikkalainen kristitty, joka toimi Rooman legioonan komentajana. Legendan mukaan keisari Maximianus teloitutti Mauritiuksen ja koko hänen 6&nbsp;600-päisen joukko-osastonsa 200-luvun loppupuolella, koska nämä kieltäytyivät noudattamasta keisarin käskyjä. Eri versioiden mukaan Mauritius joko kieltäytyi surmaamasta kristittyjä uskonveljiään tai uhraamasta pakanajumalille.

Katolisen kirkon pyhimyskalenterin Pyhä Mauritiuksen muistopäivä on 22. syyskuuta. Samana päivänä on suomalaisen kalenterin Maurin nimipäivä.

Sankt Moritzin talviurheilukeskus Sveitsissä on saanut nimensä Mauritiuksen mukaan.

## Lähteet

## Aiheesta muualla
Reina Tanaka

**Reina Tanaka** (, s. 11. marraskuuta 1989 Fukuoka, Japani) on japanilainen laulaja. Hän liittyi Hello! Project -kollektiiviin kuuluvaan Morning Musume -yhtyeeseen 6. sukupolven jäsenenä vuonna 2003. Hänen nykyisin käytössä oleva nimensä on kirjoitettu hiragana-merkeillä, jotta se erottuisi japanilaisen näyttelijän Rena Tanakan nimestä. Kummatkin nimet ovat samanlaisia kanji-merkeillä kirjoitettuna, sillä nimi voidaan lausua sekä "Rena" että "Reina". Tanaka on singlen Shabondama päälaulaja tehden hänestä ensimmäisen jäsenen Morning Musumessa, joka on voinut laulaa pääosan esikoissinglellään. Hän oli myös edustettuna Memory Seishun no Hikari -kappaleen sooloversiossa, joka julkaistiin ihailijakerhon CD:llä. Tanaka on ainoa jäsen, joka on koe-esiintynyt kahdesti päästäkseen mukaan. Hän on 152 cm pitkä.

## Hello! Project-ryhmät
* Morning Musume (2003 &mdash; 2013)
* Aa! (2003)
* High-King
***Alaryhmät**:
** Morning Musume Otome Gumi (2003 &mdash; 2004)
***Kesäkokoonpanot**:
** H.P. All Stars (2004)
** Elegies (2005)

## Esiintymiset
### Kuvakirjat
* *Hello Hello!* (ハロハロ!), kuvakirja Eri Kamein ja Sayumi Michishigen kanssa (15. heinäkuuta 2003) 
* *Tanaka Reina* (田中れいな), ensimmäinen henkilökohtainen kuvakirja (11. marraskuuta 2004) 
* *Reina* (れいな), toinen henkilökohtainen kuvakirja (16. lokakuuta 2005) 
* *Shoujo R* (少女R), kolmas henkilökohtainen kuvakirja (10. toukokuuta 2006) 
* *Alo Hello! Tanaka Reina* (アロハロ!田中れいな) neljäs henkilökohtainen kuvakirja. (1. helmikuuta 2007)
* *GIRL* viides henkilökohtainen kuvakirja (27. syyskuuta 2007)
* *Re: Return* (Re:（リターン) kokoelma kuvakirja (27. helmikuuta 2008)
* *Very Reina* kuudes henkilökohtainen kuvakirja (25. marraskuuta 2008)
* *Kira Kira* (きら★きら) seitsemäs henkilökohtainen kuvakirja (9. toukokuuta 2012)

### Elokuvat
* Hoshisuna no Shima, Watashi no Shima - Island Dreamin' (星砂の島、私の島～ISLAND DREAMIN'～) (29. syyskuuta 2004)

### TV-ohjelmat
* Hello! Morning (ハロー！モーニング。) (2003 - 1. huhtikuuta 2007)
* Sore Yuke! Gorokkies (それゆけ!ゴロッキーズ) (29. syyskuuta &mdash; 26. joulukuuta 2003)
* Futarigoto (二人ゴト) (1. kesäkuuta &mdash; 4. kesäkuuta 2004 ja 18. elokuuta &mdash; 26. elokuuta 2004)
* Musume DOKYU! (娘DOKYU!) (13. toukokuuta 2005 - 29.syyskuuta 2006)

### Radio
* TBC Fun Fiirudo Mooretsu Moodasshu (TBC FUNふぃーるど・モーレツモーダッシュ) (18. huhtikuuta &mdash; 29. huhtikuuta 2005 ja 27. huhtikuuta &mdash; 16. toukokuuta 2005)
* Haropuro Yanen (ハロプロやねん!!) (26. kesäkuuta 2005 - 22. syyskuuta 2008)

## Aiheesta muualla
*Virallinen Hello! Project-profiili
*Reina Tanaka Hello! tietokannassa 
*http://momusu.namida-girl.net/reinatanaka.html
*http://perso.wanadoo.fr/girlie.reina/
Will Champion

**William "Will" Champion** (s. 31. heinäkuuta 1978 Southampton, Englanti) on brittiyhtye Coldplayn rumpali.

Champion syntyi Southamptonissa, Englannin Hampshiressa. Hänen molemmat vanhempansa ovat opettajia, ja hänen isänsä Timothy Champion toimii Southamptonin yliopistossa arkeologian professorina. Vanhempiensa ansiosta hän kiinnostui musiikista jo varhain. Varhaisia musiikillisia vaikutteita hänelle olivat Tom Waits sekä irlantilainen folkmusiikki. Champion kasvoi soittaen kitaraa, mutta soitti ajan mittaan myös pianoa, bassokitaraa ja tinapilliä. Ennen Coldplayn perustamista hän soitti yhtyeessä nimeltä Fat Hamster.

Champion opiskeli antropologiaa University College Londonissa, jossa hän tapasi tulevat yhtyetoverinsa, joiden kanssa perusti Coldplayn. Tuolloin hänellä ei kuitenkaan ollut vielä lainkaan kokemusta rumpujensoitosta. Hän kuitenkin oppi soittamaan nopeasti ja vakiinnutti paikkansa yhtyeen täysvaltaisena jäsenenä.

Syksyllä 2004 Champion ja Coldplayn basisti Guy Berryman vierailivat A-han kosketinsoittaja Magne Furuholmenin ensimmäisellä sooloalbumilla, *Past Perfect Future Tensellä*.

Will oli ensimmäinen Coldplayn avioliittoon astunut jäsen. Hän avioitui vuonna 2003 opettaja Marianne Darkin kanssa. Heidän ensimmäinen lapsensa, tytär, syntyi huhtikuussa 2006.

Will on myös esiintynyt rumpalina ''Game of Thrones'' -sarjan kuuluisassa kohtauksessa nimeltä "The Red Wedding".
Renzo Pasolini

**Renzo Pasolini**, lempinimi ”**Paso**” (18. heinäkuuta 1938 Rimini, Italia – 20. toukokuuta 1973 Monza, Italia) oli 1960-luvulta alkaen kilpaillut italialainen ratamoottoripyöräilijä. Pasolini kuoli Monzan moottoriradalla saamiinsa vammoihin samassa onnettomuudessa kuin suomalainen Jarno Saarinen.

Hänen synnyinalueellaan Riminillä harrastettiin erityisen vahvasti moottoripyöräilyä ja hänen isänsä, joka oli myös moottoripyöräilijä, tutustutti poikansa lajiin jo lapsena. Hän aloitti kilpailemisen vuonna 1958. Pasolini oli poikkeuksellinen kilpaurheilija elintavoiltaan: hän tupakoi ja biletti ahkerasti. Hänen ajotapansa mutkissa oli vaarallinen yhdistelmä tasapainoilua ja vauhtia, joka näytti pudottavan hänet pyöränsä selästä.

Pasolini kilpaili FIM Grand Prix -moottoripyörien maailmanmestaruuskilpailuissa vuosina 1964–1972. Vaikka hän ei koskaan voittanut maailmanmestaruutta, hän oli suosittu kanssakilpailija pelottoman ja intohimoisen ajotyylinsä ansiosta.

Hän käytti avokypärää ja mustareunuksisia suojalaseja kanssa aikana, jolloin useimmat kilpailijat olivat ottaneet käyttöön kasvot kokonaan peittävän umpikypärän. Pasolini voitti uransa aikana viisi Grand Prix -kilpailua ja hävisi vuoden 1972 250 cc:n maailmanmestaruuden Jarno Saariselle yhdellä pisteellä. Hän kuoli Saarisen kanssa onnettomuudessa Nations Grand Prix'n 1973 alussa.

Italialainen moottoripyörätehdas Ducati, jonka omisti Cagiva, esitteli vuonna 1985 uuden Ducati Paso -mallin, jonka suunnittelija Massimo Tamburini oli nimennyt Pasolinin muistoksi.

## Lähteet

## Aiheesta muualla
* Renzo Pasolinin kilpailijaprofiili 
* Vuonna 2006 julkaistu artikkeli Italian GP:n vuoden 1973 Monzan onnettomuudesta
Heart-Shaped Box

**Heart-Shaped Box** on grunge-yhtye Nirvanan kappale, joka julkaistiin ensimmäisen kerran elokuussa vuonna 1993 *[[In Utero]]* -albumilla.

## Taustaa

Kappaleen on sanoittanut Nirvanan keulahahmo Kurt Cobain joskus vuosina 1992 ja 1993. Kappaleen B-puolina olivat Nirvanan kappaleet Milk It ja Marigold. Marigold-kappaleesa laulaa Nirvanan rumpali Dave Grohl. Kappaleen musiikkivideossa on joissakin kohdissa tyttö, joka on Kurt Cobainin siskopuoli. Cobain sai kappaleen tekoon idean kun hänen vaimonsa Courtney Love antoi hänelle sydämen muotoisen soittorasian. Cobain myös sai kappaleen musiikkivideon idean kun hän näki erään unen. Kappaleen tuotti Steve Albini. Kappaleen musiikkivideon ohjasi Anton Corbijn. Heart-Shaped Box voitti MTV Video Music Awardseissa palkinnon "parhaasta Alternative videosta". Se oli yhtyeen kolmas palkinto ja sitä ennen yhtye oli voittanut palkinnot kappaleista Smells Like Teen Spirit ja In Bloom.

Nirvana soitti kappaleen ensimmäisen kerran livenä 16. tammikuuta vuonna 1993 São Paulossa Brasiliassa Hollywood rock Festivaaleilla. Craig Montgomery äänitti kappaleen ensimmäisen kerran studiossa tammikuussa vuonna 1993 Rio de Janeirossam Brasiliassa. Tämä versio julkaistiin vuonna 2004 Nirvanan *[[With the Lights Out]]* -box-setilä ja vuonna 2005 **' -kokoelma-albumilla. Kappale on vuoden [[2006]] pelissä Guitar Hero II yhtenä soittokappaleena.

==Toiset versiot==

Heart-Shaped Box-kappaleesta julkaistiin myös liveversio lokakuussa vuonna [[1996]] yhtyeen ''[[From the Muddy Banks of the Wishkah]]''-live[[kokoelmalevy]]llä. Se äänitettiin 30. joulukuuta vuonna [[1993]]. Alkuperäinen versio kappaleesta julkaistiin lokakuussa vuonna [[2002]] Nirvanan kokoelma-albumilla ''[[Nirvana (albumi)|Nirvana]]''. Demoversio julkaistiin marraskuussa vuonna [[2004]] yhtyeen ''[[With the Lights Out]]''-box setillä ja marraskuussa vuonna [[2005]] boxin materiaalista kootulla **'-kokoelmalla.

## Cover-versiot
Heart-Shaped Box -kappaleen ovat levyttäneet myös muun muassa:

* yhdysvaltalainen rockmuusikko Patti Smith
* yhdysvaltalainen rockyhtye Evanescence
* eteläafrikkalainen rockyhtye Seether
* yhdysvaltalainen pop-punkyhtye The Used
* yhdysvaltalainen popartisti Michelle Branch
* yhdysvaltalainen rocklaulaja Jordis Unga
* brittiläinen "casio nihilist" The Vichy Government
* yhdysvaltalainen electronica-yhtye Cylab.

## Kappaleet
#
#
#

## Listasijoitukset

## Myöhempi arvostus
Vuonna 2022 *Helsingin Sanomat* pyysi yli 70 suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Heart-Shaped Box” ylsi kyselyn kokonaistuloksissa jaetulle sijalle 76.

## Lähteet

## Aiheesta muualla
* Nirvana - Heart-Shaped Box YouTubessa